༈ །།སྨིན་བྱེད་དབང་བསྐུར་བྱིན་རླབས་གདམས་ངག་གི །བཀའ་སྲོལ་དངོས་བརྒྱུད་བླ་མ་ལྷག་པའི་ལྷ། །བསྟན་སྲུང་གུར་མགོན་དྲལ་ལྕམ་གདོང་བཞི་སྲིང་། །ལས་མགོན་དུར་ཁྲོད་གཤིན་རྗེ་བེག་ཙེ་སོགས། །བསྟན་སྲུང་འཁོར་བཅས་དེང་ནས་བྱང་ཆུབ་བར། །མགོན་སྐྱབས་རྟེན་གླིང་དཔུང་གཉེན་ཉེར་བཟུང་ནས། །ཕྱི་ནང་མཆོད་གཏོར་དམ་རྫས་སྤྱན་གཟིགས་བསྟར། །བསྒོམ་བཟླས་བསྙེན་སྒྲུབ་ལྷུར་ལེན་རྣལ་འབྱོར་བདག །ཚེ་དང་བསོད་ནམས་དཔལ་འབྱོར་ཡོན་ཏན་རྣམས། །དབྱར་མཚོ་ལྟར་འཕེལ་རྟག་ཏུ་བཀྲ་ཤིས་ཤིང་། །རང་གཞན་དོན་འབྱོར་མཐར་ཐུག་ཚོགས་ཟུང་གི །སྙིང་པོ་དབང་ཕྱུག་བརྒྱད་ལྡན་ཐབས་མཛོད་ཅིག །ཅེས་པ་འདིའང་བཀྲ་ཤིས་དབང་ཕྱུག་མགོན་བླར་བསྐོས་དུས་ཀྱི་འདོད་གསོལ་དུ་ཤཱི་ལ་རཏྣས་སོ།། ༈ །།སྭསྟི་བི་ཛ་ཡནྟུ།